钦定古今图书集成/明伦汇编/氏族典/第272卷 > 王闰
## 钦定古今图书集成/明伦汇编/氏族典/第272卷 > 王闰

按《元史王闰传》：“闰，东平须城人。父素多赀，既老，尽废
之。不甘淡薄，每食必需鱼肉。闰朝夕勤苦，入市营奉
无阙。父尝卧疾，夜燃长明灯，室中火延篱壁间，闰闻
火声，惊起驰救，火已炽，烟焰蔽寝户。闰突入火中，解
衣蒙父抱而出，肌体灼烂，而父无少伤。一女不能救，
遂焚死。中统二年，复其役。”